if> 2 C. PLINII HIST. NAT. LIB. XXXI. 



mirabili natura, si quis velit reputare ut fruges gignan- 

 tur, arbores fruticesque vivant, in caelum migrare aquas, 

 animamque etiam herbis vitalem inde dferre : justa 

 confessione , omnes terrae quoque vires aquarum esse 

 beneficii. Quapropter ante omnia ipsarum potentiae exem- 

 pla ponemus. Cunctas enim quis mortalium enumerare 

 queat? 



Aquarum differentiae. 



H. i. Emicant bnigne passimque in plurimis terris, 

 alibi frigidae , alibi calidae , alibi junct , sicut in Tar- 

 bellis aquitanica gente, et in Pyrenaeis montibus, tenui 

 intervallo discernente. Alibi tepidae egelidaeque auxilia 

 morborum profitentes , et e cunctis animalium hominum 

 tantum causa erumpentes. Augent numerum deorum 

 nominibus variis, urbesque condunt, sicut Puteolos in 

 Campania, Statyellas in Liguria, Sextias in narbonensi 

 provincia. Nusquam tamen largius quam in Baiano 

 sinu, nec pluribus auxiliandi generibus, aliae sulphuris, 

 aliae aluminis , aliae salis , aliae nitri , aliae bituminis , 

 nonnullae etiam acida salsave mixtura. Vapore quoque 

 ipso aliquee prosunt. Tantaque eis est vis, ut balineas 

 calefaciant, ac frigidam etiam in soliis fervere cogant, 

 quae in Baiano Posidianae vocantur, nomine accepto 

 a Claudii Caesaris liberto. Obsonia quoque percoquunt. 

 Vaporant et in mari ipso , quae Licinii Crassi fuere : 



